kardosdrur/scandi-wiki huggingface dataset:
Billionaire Boys Club

Billionaire Boys Club og Ice Cream er 2 tøjmærker designet af Pharrell Williams og Nigo, som er kendt for at havde desginet A Bathing Ape bedre kendt som BAPE. De begyndte produktionen i Tokyo i Japan.

Historien 

Produceren Pharrell som er kendt for at lave musik med Chad Hugo begyndte i 2005 at sammarbejde med mode iconet Nigo. De havde et sammarbejde Reebok til at lave sko. I dag går det rigtig godt for mærket som mange kendte mennesker går med. Af kendte kan nævnes Chris Brown, Lil Wayne, Snoop Dogg, Jay-z, Teriyaki Boyz, Bow Wow, Kanye West, Lupe Fiasco, T.I., Fabolous, Shae Haley, Chad Hugo og mange andre.

Tøjmærker
Beklædningsvirksomheder fra Japan
Mims

Shawn Mims (bedre kendt som Mims; født 22. marts 1981 i Washington Heights, Manhattan) er en amerikansk rapper med jamaicanske rødder.

Albums 

Mims har lavet 2 albums i sin karriere

Eksterne henvisninger 
 

Rappere fra USA
Personer fra New York
Music Is My Savior

Music Is My Savior er debutalbummet fra Mims som kom i marts 2007. Albummet havde hits som "This Is Why Im Hot" og "Like This". På albummet er der mange gæsteoptrædener som synger sammen med Mims. Af gæsteoptrædener kan nævnes Bun B, Bad seed, LeToya Luckett, Cham, Junior Reid og J. Holiday.

Album 

Album fra 2007
A Milli

"A Milli" er et nummer fra Lil Waynes album Tha Carter III. Nummeret er produceret af Bangladesh og blev af MTV kåret som den bedste hiphop-nummer i 2008, og i 2009 vandt A Milli en grammy. 

Der er blevet lavet adskillige remix af nummeret, og på dansk har Nik & Jay og L.O.C sammen med Orgi-E lavet versioner med udgangspunkt i nummeret.

Noter 

Sange fra 2008
S.O.D. Money Gang

S.O.D. Money Gang, også kaldet Stacks on Deck Entertainment, er et amerikansk pladeselskab lavet af rapperen Soulja Boy. Det blev lavet i 2004. S.O.D er også en rap gruppe som består af Soulja Boy, JBar & Arab.

Nuværende artister 
 Soulja Boy (Ejer)
 JBar
 M2ThaK
 DJ Wats
 Lil 100
 Paul Allen
 Shawty Boy
 Agoff
 Jski
 J. Takin

Tidligere artister 
 Lil B
 Riff Raff
 John Boy
 Young Arab aka Arab
 D.Flores

Eksterne henvisninger 
 

Pladeselskaber fra USA
Frøbregner

Frøbregner er en bred gruppe af uddøde planter der dannede frø og af opbygning og udseende mindede om bregner. Betegnelsen bruges om 2 forskellige samtidige grupper af planter
 Pteridospermatophyta betegnes korrekt frøbregner. Omfattede f.eks. slægten glossopteris. De var meget primitive frøplanter, muligvis en mellemform til bregnerne. Gruppen er meget forskelligartede og repræsenterer måske flere forskellige grupper primitive frøplanter.
 Primitive nøgenfrøede som f.eks. Elkinsia kaldes også nogen gange for frøbregner fordi de minder om disse.
Kendt fra fossiler fra Devon til kridttiden.

Eksterne henvisninger 

Uddøde planter
Palæontologi
Mesozoikum
Palæozoikum
Scott Parker

Scott Matthew Parker (født 13. oktober 1980 i London, England) er en tidligere engelsk fodboldspiller og nuværende træner for Fulham. Parker afsluttede også sin karriere hos Fulham i 2017. Derudover har han spillet for West Ham United, Tottenham Hotspur, Charlton Athletic, Chelsea, Newcastle United og på leje hos Norwich City. 

I sin ene sæson hos Chelsea var Parker med til at blive både engelsk mester samt Carling Cup-vinder.

Parker blev ansat som midlertidig træner for Fulham i februar 2019 efter fyringen af Claudio Ranieri. Parker blev permanent træner for Fulham i maj 2019.

Landshold 
Parker står noteret for 18 kampe for Englands landshold, som han debuterede for den 16. november 2003 i en kamp mod Danmark.

Titler 
Premier League
 2005 med Chelsea F.C.

Carling Cup
 2005 med Chelsea F.C.

2011 FWA Footballer of the Year

Eksterne henvisninger 

 
 thefa.com spillerinfo

Referencer 

Fodboldspillere fra England
Fodboldspillere fra Charlton Athletic F.C.
Fodboldspillere fra Norwich City F.C.
Fodboldspillere fra Chelsea F.C.
Fodboldspillere fra Newcastle United F.C.
Fodboldspillere fra West Ham United F.C.
Fodboldspillere fra Tottenham Hotspur F.C.
Fodboldspillere fra Fulham F.C.
Budapest Ferihegy

Budapest Ferihegy Lufthavn er en lufthavn beliggende godt 15 min. kørsel fra Budapest Øst. Lufthavnen er den største i Ungarn og større end lufthavnene i både Bratislava og Wien.

Henvisninger 

Lufthavne i Ungarn
Tivedens Nationalpark

Tivedens Nationalpark er en nationalpark som ligger i skovområdet Tiveden, mellem de to store søer Vänern og Vättern. Den blev indviet i 1983 og omfatter 13,5 km² af det centrale Tiveden med Trollkyrka, Stenkällas grotte, Vitsands badestrand og består af de centrale dele af skoven, der fremstår som urskov. Området tilhører kommunerne Laxå og Karlsborg og ligger i landskapet Västergötland.

Tivedens nationalpark ligger i Trolltiven, der er det sværest tilgængelige skovområde. I moderne tid er denne vildmark blevet et populært udflugtsmål, hovedsageligt pga. de uberørte skove der findes der, samt de mange bademuligheder i områdets søer. Selvom området ved første øjekast virker fuldstændigt uberørt, har der tidligere været drevet svedjebrug, træhugst og blevet fremstillet trækul i skoven.

Eksterne henvisninger 
 Naturvårdsverket – Tiveden 
 Stenkälla och andra sevärdheter 

Nationalparker i Sverige
Örebro län
Västra Götalands län
Carlton Cole

Carlton Michael Cole Okirie (født 12. oktober 1983 i London, England) er en engelsk fodboldspiller, der spiller som angriber, Gennem karrieren har han blandt andet spillet for Chelsea, West Ham og Celtic.

I sin sidste sæson hos Chelsea F.C. var Cole med til at vinde Premier League.

Landshold 
Cole nåede i sin tid som landsholdsspiller (2009-2010) at spille syv kampe for Englands landshold. Han debuterede den 11. februar 2009 i en kamp mod Spanien, hvor han blev skiftet ind i anden halvleg.

Titler 
Premier League
 2006 med Chelsea F.C.

Eksterne henvisninger 

Fodboldspillere fra England
Fodboldspillere fra Chelsea F.C.
Fodboldspillere fra Wolverhampton Wanderers F.C.
Fodboldspillere fra Charlton Athletic F.C.
Fodboldspillere fra Aston Villa F.C.
Fodboldspillere fra West Ham United F.C.
Matthew Upson

Matthew James Upson (født 18. april 1979 i Hartismere, England) er en engelsk tidligere fodboldspiller, der spillede som midterforsvarer. Han var på klubplan blandt andet tilknyttet Birmingham, West Bromwich og Arsenal. Opholdet i Arsenal var dog præget af udlejninger til henholdsvis Nottingham Forest, Crystal Palace F.C. og Reading F.C.

Upson var med Arsenal F.C. med til at vinde The Double, Premier League og FA Cuppen, i både 1998 og 2002.

Landshold 
Upson nåede i sin tid som landsholdsspiller (2003-2010) at spille 21 kampe og score to mål for Englands landshold. Han debuterede for holdet i maj 2003 i en kamp mod Sydafrika. Den 19. november 2008 scorede han sit første landskampsmål, og i et opgør mod arvefjenderne Tyskland i 2010, hvor England tabte 1-4 . Han blev udtaget til VM i 2010 i Sydafrika.

Titler 
Premier League
 1998 og 2002 med Arsenal F.C.

FA Cup
 1998 og 2002 med Arsenal F.C.

Eksterne henvisninger 

Fodboldspillere fra England
Fodboldspillere fra Luton Town F.C.
Fodboldspillere fra Arsenal F.C.
Fodboldspillere fra Nottingham Forest F.C.
Fodboldspillere fra Crystal Palace F.C.
Fodboldspillere fra Reading F.C.
Fodboldspillere fra Birmingham City F.C.
Fodboldspillere fra West Ham United F.C.
Fodboldspillere fra Stoke City F.C.
Fodboldspillere fra Brighton & Hove Albion F.C.
Deltagere ved verdensmesterskabet i fodbold 2010
Norra Kvill Nationalpark

Norra Kvill er en 1,14 km² stor nationalpark i Rumskulla sokkel i Vimmerby kommun, Kalmar län i Småland. Parken blev etableret i 1927 og udvidet i 1994. Området ejes af den svenske stat gennem Naturvårdsverket.

Nationalparken ligger ca. 19 km nordvest for Vimmerby. Da den blev oprettet i 1927, bestod den af et kerneområde på 27 ha og udvidedes til den nuværende størrelse i 1994. Parken består af ægte smålandsk urskov, og uspoleret nåleskov, der ikke har været fældet i mere end 150 år, og er unik for det sydlige Sverige. Skoven bliver mere og mere naturskov. Nogle af fyrretræer er over 350 år, og nogle eksemplarer har en omkreds på mere end 2,5 meter og en højde på 35 meter. Nogle af fyrretræerne er udstyret med brandalarm efter i alt otte skovbrande, den seneste i begyndelsen af det 20. århundrede.

I parken findes Idhöjden med en højde på 45 meter over de to søer Stora Idgölen og Lilla Idgölen samt Dalskärret. Stora Idgölen, også kaldet "Trollsjön", ligger midt i parken, der grænser op til Lilla Grytgölen. En vandresti løber langs disse søerne. Hele området ligger 230 moh.

Bjerggrunden består af smålandsk granit. Forkastningssprækker har resulteret i et stejlt bakket terræn. På nogle steder udgør store mængder stenblokke sammenhængende blokfelter. I parken er der mere end 200 arter af mos og 100 typer lav. Sumpskoven nordvest for Stora Idgölen vokser blandt andet kærmysse, duskfredløs og engviol. Langs bækkene findes de sjældne græsser Festuca altissima og Circaea alpina.

Billeder

Referencer 

 Vimmerby turistbyrå om Norra Kvills nationalpark. 
 Länsstyrelsen om Norra Kvills nationalpark.

Eksterne henvisninger 

Naturvårdsverket 

Nationalparker i Sverige
Etableret i 1927
Seværdigheder i Kalmar län
Vimmerby kommun
Højene (Godsted sogn)

Højene, er et område på ca. 12.000 m² med 43 gravhøje fra bronzealderen på Hejredevej tæt på Hejrede Sø på Sydøstlolland. 

En så massiv tilstedeværelse er ret usædvanlig. Nogle af højene er 5-6 m i diameter og op til 1,5 m høje. Vi må forestille os at stedet har svaret til en moderne kirkegård, og at landet har haft mange af den slags gravpladser, som for de flestes vedkommende siden bronzealderen er pløjet op. Kun de steder der senere kom til at ligge (eller allerede dengang lå) i skovbevoksninger, har de overlevet til vor tid. I den tidligere Nysted Kommune kendes f.eks til 134 høje, der er forsvundet bare i de 200-300 år, hvor man har holdt en vis kontrol med oldtidsminderne. I den nærliggende Lars Jensens Skov findes også en stor mængde gravhøje, bl.a. en jættestue.

Gravhøjene blev fredet af ejeren så tidligt som 1852 og et par af højene blev udgravet i 1904 uden at man fandt noget i dem. Det antages derfor at højene er fra den sidste del af bronzealderen, 1000-500 f.Kr., hvor man benyttede sig af ligbrænding.

I 1980 købte Storstrøms amt en del af området og gjorde det tilgængeligt for publikum.

Galleri

Eksterne henvisninger 

Trap Danmark (1955)
Arne Heyn: Nysted Kommune historisk set

Lolland
Guldborgsund Kommunes geografi
Fredninger i Danmark
Danmarks historie
Carl von Winterfeld

Carl Georg August Vivigens von Winterfeld (28. januar 1784 i Berlin – 19. februar 1852 samme sted) var en tysk musikvidenskabsmand der angives at være en af Thomas Laubs inspirationskilder.

Winterfeld studerede jura i Halle og blev 1811 ansat som kammerretsassessor i Berlin; han blev senere forflyttet til Breslau, hvor han foruden at passe sit juridiske embede ledede musikafdelingen ved
universitetsbiblioteket. Han kom senere til Berlin som "obertribunalrath" i 1832, hvor han blev pensioneret 1847 og
levede sine sidste år udelukkende for musikhistoriske studier, som han med iver havde drevet hele sin embedstid igennem.

Winterfelds musikhistoriske hovedinteresse var tiden omkring Palestrina og hans samtidige og efterfølgere på evangelisk grund i den strenge kirkestil. Om Palestrina udgav han et værk i 1832. Hovedværkerne er dog det i 1834 udgivne Johannes Gabrieli und sein Zeitalter (Giovanni Gabrieli), i hvilket den såkaldte venetianske skole i musikken får en indgående behandling, samt Der evangelische Kirchengesang (1843—47), der danner et eminent forarbejde til den protestantiske koralsangs historiske behandling.

Foruden en række mindre arbejder om kirkesangen udgav Winterfeld desuden undersøgelser over afsnit af operaens historie. Winterfeld var ivrigsamler af musikologiske værker; hans righoldige samling skænkedes til Berlin-biblioteket Staatsbibliothek zu Berlin. 1839 blev han æresmedlem af Akademie der Künste.

Winterfeld var en af Thomas Laubs inspirationskilder til den kirkesangsreform han var en ledende kraft for i slutningen af 1800-tallet; to andre var Johannes Zahn og Gottlieb von Tucher.

Skrifter 
 Johannes Pierluigi von Palestrina (Breslau, 1832)
 Johannes Gabrieli und sein Zeitalter (Berlin, 1834)
 Dr. Martin Luthers deutsche geistliche Lieder (Leipzig, 1840)
 Der evangelische Kirchengesang und sein Verhältniss zur Kunst des Tonsatzes (Leipzig, 1843–47)
 Zur Geschichte heiliger Tonkunst (Leipzig, 1850–52)

Litteratur 
 Bernhard Stockmann: "Winterfeld, Carl Georg Vivigens von.", i: The New Grove Dictionary of Music and Musicians. 2. oplag, udgivet af Stanley Sadie. Macmillan, London 2001,

Eksterne henvisninger 
 
 Johannes Gabrieli und sein Zeitalter, del 1 som pdf
 Johannes Gabrieli und sein Zeitalter, del 2 som pdf
 Johannes Gabrieli und sein Zeitalter, del 3 (noter) som pdf

Note

Kilder 
 Opslag af musikforsker, professor, dr.phil. Erik Abrahamsen i Salmonsen (Salmonsens Konversationsleksikon, 2. udgave, bd. 25, s. 252) samt den tyske Wikipedia-artikel i denne version

Personer fra Berlin
Adel fra Tyskland
Musikforskere fra Tyskland
Musikhistorikere fra Tyskland
Ale kommun

Ale kommune ligger i det svenske fylket Västra Götalands län i landskapet Västergötland. Kommunens administrationscenter ligger i Nödinge-Nol. Kommunen grænser til Göteborgs kommun, og indgår i Storgöteborg, og har derudover grænse til Lerums kommun, Alingsås kommun, Trollhättans kommun, Lilla Edets kommun og Kungälvs kommun.

Byer 
Ale kommune har fem byer og landsbyer
I tabellen er antallet af indbyggere per 31. december 2005.

Personer fra Ale 

 Malin Lindroth (1965-), forfatter, dramatiker

Referencer 

Kommuner i Västra Götalands län
Med ilden i ryggen

Med ilden i ryggen er en ungdomsroman om 2. verdenskrig baseret på virkelige hændelser. Den er skrevet i 1999 af den danske forfatter Martin Petersen, der med denne bog har modtaget Kulturministeriets Børnebogspris 1999. Bogens hovedperson er den 12-årige tyske Klaus, der sammen med sin familie må flygte fra den Røde Hærs indmarch i Preussen. Klaus og hans lillesøster kommer med på det store flygtningeskib Wilhelm Gustloff, og hans lillesøster forsvinder på skibet, men Klaus, hans storesøster, Ingrid og hans mor ender i en dansk flygtningelejr. 

Romaner fra Danmark
Barrett Strong

Barrett Strong (født 5. februar 1941, død 28. januar 2023 ) var en amerikansk sanger og sangskriver, bedst kendt for sit sangskrivnings-samarbejde med producenten Norman Whitfield.

Karriere 
Strong var den første, der indspillede et stort hit for Motown Records (den gang Tamla Records), "Money (That's What I Want)", skrevet af Janie Bradford og Berry Gordy.  Nummeret blev nummer to på USA's R&B-hitliste i 1960 og Strongs eneste større hit.  Senere blev nummeret indspillet af The Beatles på With the Beatles (1963) og The Rolling Stones på deres debutplade (The Rolling Stones).

I midten af 1960'erne blev Strong ansat som tekstforfatter hos Motown, hvor han sammen med Norman Whitfield skrev nogle af de mest succesrige og kritikerroste soulsange udgivet af Motown, blandt andre "I Heard It Through the Grapevine" (indspillet af Marvin Gaye og Gladys Knight & the Pips), "War" (Edwin Starr), "Smiling Faces Sometimes" (The Undisputed Truth) og en lang række "psykedelisk soul"-plader af The Temptations, blandt andre Cloud Nine, I Can't Get Next to You, Psychedelic Shack og Ball of Confusion (That's What the World Is Today).

Sammen med Norman Whitfield, fik Strong en Grammy Award for bedste R&B-sang i 1973, som medforfatter af "Papa Was a Rollin' Stone".

Da Motown flyttede sit hovedkvarter fra Detroit (Michigan) til Los Angeles (Californien), forlod Strong selskabet og genoptog sin karriere som sanger.  I 1972 skrev han kontrakt med Epic Records, men efter en single, som ikke blev et hit, skiftede han til Capitol Records, som han indspillede to albummer for i midten af 1970'erne.

Strong fortsatte ind i 1980'erne, med indspilning af "Rock It Easy" for et uafhængigt pladeselskab, og han skrev og arrangerede "You Can Depend on Me", der udkom på The Dells' album The Second Time i 1988.

Diskografi 
 1975: Stronghold
 1976: Live & Love
 2008: Stronghold II

Referencer 

Personer fra Mississippi 
Sangskrivere fra USA
Sangere fra USA
Motown
Nostradamus (album)

Nostradamus er det engelske heavy metal-band Judas Priests 16. studiealbum. Det er også det andet album efter forsangeren Rob Halford vendte tilbage til bandet. Albummet er bandets første dobbeltalbum og et konceptalbum om franskmanden Nostradamus fra det 16. århundrede, som var kendt for sine profetier.

Spor 
Alle sange er skrevet og arrangeret af Rob Halford, K. K. Downing og Glenn Tipton.

Act 1 
 "Dawn of Creation" * – 2:31
 "Prophecy" – 5:26
 "Awakening" * – 0:52
 "Revelations" – 7:05
 "The Four Horsemen" * – 1:35
 "War" – 5:04
 "Sands of Time" * – 2:36
 "Pestilence and Plague" – 5:08
 "Death" – 7:33
 "Peace" * – 2:21
 "Conquest" – 4:42
 "Lost Love" – 4:28
 "Persecution" – 6:34

Act 2 
 "Solitude" * – 1:22
 "Exiled" – 6:32
 "Alone" – 7:50
 "Shadows in the Flame" * – 1:10
 "Visions" – 5:28
 "Hope" * – 2:09
 "New Beginnings" – 4:56
 "Calm Before the Storm" * – 2:05
 "Nostradamus" – 6:46
 "Future of Mankind" – 8:29

 * Introstykker som fører ind i hovednummeret

Eksterne henvisninger 
 

Judas Priest-album
Mark Noble

Mark James Noble (født 8. maj 1987 i London, England) er en tidligere engelsk fodboldspiller, der spillede som midtbanespiller hos Premier League-klubben West Ham United. Han har, kun afbrudt af kortvarige lejeophold hos Hull City og Ipswich Town, spillet for klubben hele sin seniorkarriere, startende i 2003.

Landshold 
Noble har (pr. december 2013) endnu ikke optrådt for Englands A-landshold, men nåede at spille 14 kampe og score 3 mål for landets U-21 hold.

Eksterne henvisninger 

 soccerbase.com spillerinfo 

Fodboldspillere fra England
Fodboldspillere fra West Ham United F.C.
Fodboldspillere fra Hull City A.F.C.
Fodboldspillere fra Ipswich Town F.C.
James Tomkins

James Oliver Charles Tomkins (født 29. marts 1989 i Basildon, England) er en engelsk fodboldspiller, der spiller som midterforsvarer hos Premier League-klubben Crystal Palace. Han har tidligere spillet en årrække hos West Ham.

Tomkins var i 2008 i en kort periode udlejet til Derby County, hvor han nåede at spille syv kampe.

Landshold 
Tomkins har (pr. april 2018) endnu ikke optrådt for Englands A-landshold, men har spillet adskillige kampe for landet på både U-15, U-16, U-17 og U-19 niveau.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Derby County F.C.
Freddie Sears

Frederick David "Freddie" Sears (født 27. november 1989 i London, England) er en engelsk fodboldspiller, der spiller som angriber hos Ipswich Town. Han har tidligere spillet en årrække hos West Ham United og Colchester.

Landshold 
Sears har (pr. april 2018) endnu ikke optrådt for Englands A-landshold, men har spillet for landets U-19 hold.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Crystal Palace F.C.
Fodboldspillere fra Coventry City F.C.
Chris Kirkland

Christopher Edmund "Chris" Kirkland (født 2. maj 1981 i Barwell, England) er en engelsk tidligere fodboldspiller, der spillede som målmand. Gennem karrieren repræsenterede han adskillige klubber i England, blandt andet Coventry, Liverpool og Wigan.

I sin tid hos Liverpool F.C. var Kirkland i 2003 med til at vinde Carling Cuppen.

Landshold 
Kirkland spillede i 2006 en enkelt kamp for Englands landshold. Kampen faldt i august 2006 i et opgør mod Grækenland. Derudover har han også spillet flere kampe for landets U-21 hold.

Titler 
Carling Cup
 2003 med Liverpool F.C.

Eksterne henvisninger 

Fodboldspillere fra England
Fodboldspillere fra Coventry City F.C.
Fodboldspillere fra Liverpool F.C.
Fodboldspillere fra West Bromwich Albion F.C.
Fodboldspillere fra Wigan Athletic F.C.
Fodboldspillere fra Leicester City F.C.
Fodboldspillere fra Sheffield Wednesday F.C.
Fodboldspillere fra Doncaster Rovers F.C.
Mulefa

Mulefaer er sære væsener fra en anden verden, der bliver nævnt første gang i Ravkikkerten, der en del af den engelske forfatter Philip Pullmans trilogi Det Gyldne Kompas. Det er doktor Malone, der første gang opdager disse væsener. Mulefaerne ligner hjorte, men har snabler af horn, og deres ben sidder på en mærkelig måde: et foran på kroppen, et bag på kroppen og de sidste to på hver sin side. Mulefaerne opdagede for 3.300 år siden, at der på nogle træer voksede frøkapsler, som når de er modne, falder ned fra træerne. Mulefaerne bruger frøkapslerne (som der har et hul midt igennem) til at sætte på deres foreste og bagerste hove og bruger benene på siden til at skubbe sig frem med, så frøkapslerne kan bruges som hjul. Hen over de store græssletter i mulefaernes verden findes der veje, som med stor sandsynlighed er lavet af forstenet lava. Dem bruger mulefaerne til at køre på, da det er nemmere end at køre rundt i græsset.

I frøkapslerne findes der en bestemt slags olie, som gav mulefaerne intelligens, da de kom i berøring med den. De bygger landsbyer og stifter civilisation. De bruger deres snabel som hånd, og derfor må de tit samarbejde, for eksempel når de skal binde knuder på fiskenettene. Da de møder doktor Malone for første gang, inviterer de hende på en ridetur hjem til deres by. Hun lærer hurtigt mulefaernes sprog og bliver gode venner med dem. En af hendes meget gode venner hedder Atal, som hun tit hjælper. Mulefaerne er meget fascinerede af hendes hænder, og hun er god til at hjælpe, selvom hun tit binder knuder på fiskenettene på mulefa-måden. Hun bruger kun en hånd til det og arbejder sammen med en anden.

Mulefaerne er de eneste, der kan få frøkapsletræerne til at spire, da der ikke er andet, der ordentligt kan knække frøkapslerne end lang tids brug som hjul.
Mulefaernes værste fjender er store hvide fugle, hvis vinger ligner sejl, når de ligger ude på havet. Disse fugle smadrer mulefaernes landsbyer og plejer at lægge en stor bunke mødding på pladsen. Fuglene er cirka to meter høje og lever i flokke.

Det Gyldne Kompas
Fiktive dyr